Rhizoplatys maintyi

Rhizoplatys maintyi er en bille som hører til gruppen hornbiller i familien skarabider (Scarabaeidae).

Utseende 
En middelsstor (ca. 25-35 millimeter), avlang, blank, brunsvart hornbille. Hannen har et ganske kort horn på hodet og et par ganske små knøler foran på pronotum, mellom disse en liten, men ganske dyp uthuling. Hodet er kort og bredt, litt tilspisset. Pronotum er rundet, kraftig punktert og ganske blankt. Dekkvingene er jevnbrede, uten punktstriper, fint og middels tett punktert. Hunnen ligner hannen, men mangler hornet og knølene på pronotum.

Levevis 
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.

Utbredelse 
Arten lever på Madagaskar.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Phileurini Burmeister, 1847
 Slekten Rhizoplatys Westwood, 1841
 Rhizoplatys maintyi Fairmaire, 1898

Kilder 
 Dynastidae du monde- nettside om arten, besøkt 2.9. 2019
 Liste over artene

Eksterne lenker 

 

Hornbiller
Biller formelt beskrevet i 1898
Dyr formelt beskrevet av Léon Marc Herminie Fairmaire
Madagaskars insekter